A Better Tomorrow

A Better Tomorrow er en hongkongkinesisk actiondrama og kriminalfilm fra 1986 regissert av John Woo. Filmen handler om to brødre som står på hver sin side av loven; den ene er en nyutdannet politimann, mens den andre er leder for en gjeng som driver med pengeforfalskning. Forholdet mellom brødrene blir ytterligere anstrengt når deres far blir drept av triaden. Hensikten var å kidnappe ham for å presse hans kriminelle sønn fra å tyste etter at han havnet i fengsel. Hovedrollene spilles av Ti Lung, Leslie Cheung og Chow Yun-fat.

A Better Tomorrow ble den mest innbringende filmen i Hongkong i 1986 og ble John Woos store gjennombrudd som regissør.

Filmen ble tildelt prisen for beste film ved Hong Kong Film Award, mens Chow Yun-fat fikk prisen for beste mannlige hovedrolle. Den ble også tildelt tre priser ved Golden Horse Film Festival i Taiwan; beste regissør (John Woo), beste mannlige hovedrolle (Ti Lung) og beste filmfotografi (Wong Wing-hang). I 2005 ble den ble rangert som nummer to på Hong Kong Film Awards liste over de 100 beste kinesiske filmene de siste 100 år.

A Better Tomorrow var inspirert av den hongkongkinesiske kriminaldramafilmen The Story of a Discharged Prisoner fra 1967. Den har fått to oppfølgere; A Better Tomorrow II (1987) og A Better Tomorrow III: Love & Death in Saigon (1989). I tillegg har det kommer to nyinnspillinger; en sørkoreansk versjon fra 2010 og en kinesisk versjon fra 2018.

Roller 

 Ti Lung – Sung Tse Ho
 Leslie Cheung – Sung Tse Kit
 Chow Yun-fat – Mark Lee, kallenavnet "Mark Gor" (bror Mark)
 Emily Chu – Jackie, Kits kjæreste
 Waise Lee – Shing Dan
 Shing Fui-On – Dao-Yi, Shings høyre hånd
 Kenneth Tsang – Ken, eier av drosjeselskapet som Ho begynner å arbeide hos
 Tien Feng – Mr. Sung, Ho og Kits far
 John Woo – inspektør Wu, en taiwansk politioffiser
 Sek Yin-Tsi – Mr. Yiu
 Wang Hsieh – Boss Wang
 Chan Chi-Fai – 'Little' Wang
 Hing-Yin Kam – inspektør Mok, Kits overordnede
 Pierre Tremblay – offiser fra Interpol
 Tsui Hark – en musikkdommer
 Stephen Chow – et taiwansk triade-medlem

Referanser

Eksterne lenker 
 

Filmer fra 1986
Hongkongkinesiske actionfilmer
Hongkongkinesiske kriminalfilmer
Actiondrama
Gangsterfilmer
Beste film ved Hong Kong Film Awards